Document ID: /roh_data/filtered/fineweb-2-filterrobots_roh.jsonl.gz/9227

Il post da cussagliaziun vegldüna e chüra infurmescha, güda, intermediescha e collia per chatter las persunas ideelas chi paun güder a persunas pü veglias, persunas chi haun dabsögn d'assistenza u da chüra da rester pü lönch pussibel a chesa. Uschè paun eir gnir schligerieus ils confamigliers e paraints.
La cussagliaziun sociela spordscha sustegn tar dumandas da sgüraunza, dumandas giuridicas, dumandas da finanziaziun e dumandas da la chascha d’amalos e d’accidaint. Bgers ans experienza ed üna vasta rait da contacts tar las autoriteds ed uffizis da cussagliaziun pisseran cha dumandas paun gnir elavuredas cumpetent ed effizient. Ils servezzans da la cussagliaziun sociela sun gratuits e sun suottamiss a l’obligaziun da discreziun.
Cussagliaziun sociela
Ospidel d'Engiadin'Ota
Via Nouva 3
CH-7503 Samedan
AL-ANON-Gruppe Engadin
per confamigliers ed amihs dad alcoholikers
T +41 81 740 13 24
Il servezzan sociel sgüra l'existenza da persunas bsögnusas, promouva lur independenza economica e persunela e pissera per l'integraziun soziela e da manster. L'agüd sociel vain disferenzcho in agüd materiel (sustegn public) ed agüd persunel (cussagliaziun sociela).
Il servezzan sociel da la Regiun e las vschinaunchas partan las lavuors da l'agüd sociel. L'agüd materiel es lezcha da las vschinaunchas, la cussagliaziun sociela es ün incumbenza dal servezzan sociel regiunel. Quist spordscha agüd professiunel per persunas singulas, famiglias, giuvenils e persunas cun sfidas da vizi in seguaintas spartas:
Per persunas cun domicil a Zuoz es il servezzan sociel regiunel Engiadin'Ota/Bregaglia respunsabel.